Moores lov

Moores lov er en «lov» som ble fremsatt i 19. april 1965 av fysikeren Gordon Moore (1929–2023). Moore var 18. juli 1968 en av tre grunnleggere av mikroprosessorprodusenten Intel.

Loven sa at antall transistorer på et areal dobles hver 12. måned, noe han i 1975 justerte til hver 24 måned. (Intels David House hevdet hver 18. måned, men Moore sa aldri det.)https://www.cnet.com/news/faq-forty-years-of-moores-law/ Mindre transistorer vil normalt medføre reduserte kostnader og høyere effektivitet i en prosessor. Moores lov ble fremsatt på grunnlag av observasjoner, og har vært gyldig i mer enn 50 år.

Prediksjonen ble fremsatt 19. april 1965 i en artikkel i bladet «Electronics Magazine», og ble av Professor Carver Mead kalt Moores lov. Opprinnelig gjaldt loven antall enheter, altså både transistorer og motstander, som var per areal.  På den tiden artikkelen kom ut så inneholdt en typisk brikke 60 enheter. Til sammenligning kan det nevnes at Intel sin 32 nm Intel Itanium-prosessor fra 2011 kom med 3,1 milliarder silisium-transistorer,A 32nm 3.1 billion transistor 12-wide-issue Itanium®processor for mission-critical servers og Oracles Sparc M7 fra 2015 hadde over 10 milliarder transistorer.Oracle debuts first systems with 10-billion-transistor SPARC M7 chip

Med jevne mellomrom spås det at Moores lov har nådd det punktet hvor fysiske lover begrenser gyldigheten, men halvleder-fabrikantene finner stadig opp nye metoder. Med transistorstørrelse på 7 nm i 2018 og 5 nm fra 2020 er det ikke lenger realistisk å redusere transistorstørrelsen særlig lenger, men stadig økende kompleksitet har holdt liv i Moores lov til 2015, men etter det har farten avtatt.https://www.technologyreview.com/s/601441/moores-law-is-dead-now-what/https://www.theverge.com/2018/7/19/17590242/intel-50th-anniversary-moores-law-history-chips-processors-future

 Se også 
 Koomeys lov

Referanser

 Eksterne lenker 
 News.com sin dekning av jubiléet i 2005
 The Lives and Death of Moore's Law 
 Cramming more components onto integrated circuits Goordon Moore 1965 Press release

Kategori:Halvlederkomponenter
Kategori:Informatikkens historie
Kategori:Vitenskap i 1965